יערה ענבר

יערה ענבר (נולדה ב-27 ביוני 1976) היא סופרת של ספרי עיון ופרוזה למבוגרים ושל ספרי ילדים ונוער. בנוסף מלמדת כתבים יהודיים ומחשבת ישראל במסגרות שונות. חיה ופועלת בירושלים.

 ביוגרפיה 
נולדה בירושלים לרבקה מרים וליחיאל שרשבסקי. אמה היא משוררת, סופרת וציירת. אביה הוא פסיכולוג קליני, שעמד בראש המערך השיקומי של בריאות הנפש בישראל. סבה מצד אמה הוא הסופר לייב רוכמן. סבה מצד אביה הוא המשפטן ושופט בית המשפט העליון פרופסור בנציון שרשבסקי.

בתיכון למדה בבית ספר פלך (סיימה ב-1994).

לאחר סיום לימודיה שירתּה שירות חובה כמש"קית ת"ש בבסיס גדנ"ע צלמון ששימש בזמן שירותה בסיס טירונות ואולפן של עולים חדשים.

בשנים 1996-2000 למדה לתואר הראשון באוניברסיטה העברית בירושלים, בחוג למחשבת ישראל ובחוג ללימודים כלליים. במהלך הלימודים עשתה הפסקה בת שנה, בה למדה בבית הספר לתיאטרון חזותי.

בשנים 2000-2003 למדה לתואר שני בחוג למחשבת ישראל. עבודת הגמר שלה עסקה בנושא "אברהם של ספר יצירה מול אברהם של ספר הבהיר" ונכתבה בהנחיית פרופ' יוסף דן. בשנת 2004 החלה בלימודי תואר שלישי אך לא סיימה את התואר.

לאורך השנים היא עוסקת בכתיבת מאמרים, סיפורים וספרים.

במקביל לכתיבה, למדה ולימדה בבתי מדרש שונים: בית מדרש "חברותא", בית המדרש המתקדם של מכון שלום הרטמן, בית המדרש של מרכז "מעגלים", בית מדרש "כנה" במרכז שטיינזלץ, בית מדרש "הקול קורה" ובית מדרש "הקומה השנייה" בבית מורשה בירושלים.

בין השנים 2018-2025 לִמדה בבית הספר הלל חמ"ד הניסויי, ובשנת 2025 הצטרפה לצוות "נביעה" המוביל זרם חינוך חדש - חינוך יהודי ממלכתי קהילתי.

 חיים אישיים 
נשואה לגלעד ענבר, במאי, עורך, תסריטאי ומפיק סרטי קולנוע. אם לחמישה ילדים.

מתגוררת בשכונת בקעה בירושלים.

 כתיבתה 
 ספריה 
 חלום של בין השמשות: עיון ודרישה בסיפורים תלמודיים, הוצאת ידיעות אחרונות, 2013. ספר עיון.
 בקול ובלחש: סידור לילדי ישראל, הוצאת ידיעות אחרונות, 2014. סידור לילדים.
 שביל של רגלים קטנות: מסיפורי ילדי ישראל במדבר, כנרת זמורה ביתן, 2017. ספר ילדים.
 שנה אחת בכפר, הוצאת ידיעות ספרים, 2018. ספר ילדים.
 רגע לנשום, הוצאת ידיעות ספרים, 2023. ספר נוער.
 דלת אמות, הוצאת ידיעות ספרים, 2025. ספר פרוזה למבוגרים.

 מאמריה וסיפוריה 
ענבר כתבה מאמרים וסיפורים שהתפרסמו במסגרות שונות ומגוונות. להלן מבחר מהם:

 מאמרים 
 יערה ענבר, "יורד ומסתכל בגאוה: לשאלת הגאוה בספרות יורדי המרכבה", בספר: שי ליוסף: קובץ מחקרים במדעי היהדות, ירושלים, האוניברסיטה העברית, תשס"ג. ספר לרגל פרישתו של פרופ' יוסף דן.
 .
 יערה ענבר, גור אריה יהודה – השבת ה'גוּריוּת' לשיח הזהות, אקדמות, ל', פברואר 2015.
 יערה ענבר, לחש מוסרך למו – הלחישה כנקודת השקה וכנקודת נשיקה, דימוי, 26, חורף תשס"ו.
 יערה ענבר, "ובנית ביתך – זה מדרש" או: חוק כלים שלובים בבית המדרש, עמודים, גיליון פסח 2016.
 מדרשים פרי עטה התפרסמו בשני הכרכים של הספר: תמר ביאלה ונחמה וינגרטן-מינץ (עורכות), דרשוני - מדרשי נשים, הוצאת ידיעות אחרונות, כרך א', 2009, כרך ב', 2018.
 כתבות רבות באתר 929 - תנ"ך ביחד, המעלה לימוד פרק יומי בתנ"ך.

 מאמרים שפורסמו ב"שבת" (מוסף מקור ראשון) 
 "צחוקה של בתי", שבת וירא, חשון תשס"ו.
 "מכורים לראשוניות", שבת בהר בחוקותי, אייר תשס"ו.
 "אסור למטה, מותר למעלה", שבת אחרי מות-קדשים, אייר תשס"ז.
 " 'כפרה' עלינו ועל כל ישראל", שבת וילך, תשרי תשס"ט.








 סיפורים 
 סיפורים משלה נכללים בספר: רות סירקיס (ליקטה), שבעת המינים: סיפורים, שירים, מתכונים, ספריית פיג'מה/ הוצאת ר. סירקיס והוצאת ידיעות אחרונות, 2018.
 "סיפור לימי מלחמה: הַזְּאֵב הַמְּעוֹפֵף", סיפור ילדים בעיתון "מקור ראשון".
 סיפורים לילדים בעיתון הילדים "אותיות וילדים".
 "הכנפיים של סבתא", סיפור ילדים בעיתון הילדים "אדם צעיר".

 קישורים חיצוניים 




 הערות שוליים 

קטגוריה:מחברי ספרי עיון ישראלים
קטגוריה:מחברות ספרי עיון ישראליות
קטגוריה:סופרים ישראלים
קטגוריה:סופרות ישראליות
קטגוריה:בוגרות בית הספר פלך
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:בקעה: אישים
קטגוריה:ישראלים שנולדו ב-1976
קטגוריה:ישראליות שנולדו ב-1976